Groot tegnologie-kongres gekanselleer oor virus | Netwerk24
Motoriste beseer toe rowers op geldwa losbrand
Twee motoriste is Dinsdag gedurende 'n transitorooftog buite Carletonville in Gauteng beseer.
Russell sê jammer aan Bottas ná ongeluk
George Russell het om verskoning gevra vir sy aandeel in Sondag se botsing met Valtteri Bottas in die Emilia Romagna-Grand Prix in Imola en ook vir hoe hy daarna teenoor hom opgetree het.
Rafa verkeerd oor sy 'obsessie', sê Novak
'Dit gaan alles oor persepsie en interpretasie van wat iemand sê.'
IKR: 'Reisbeperkings sal Indië nie stuit'
Die Internasionale Krieketraad (IKR) is vol vertroue dat Indië in die komende Britse somer na Engeland sal kan reis, al is dié land nou ook op Brittanje se "rooilys".
Beesvleis: Boere vryf hul hande vir uitvoer
Net 5% van SA beesvleis word uitgevoer. Die bedryf glo dit kan tot 20% styg.
Beleggers was Dinsdagoggend geskok toe die bekende nuwe uitvoerende hoof van Absa, Daniel Mminele, skielik bedank het. Gissings loop dik oor waaroor dit gaan.
Europa se inperking hou toeriste steeds weg
Die deursnee-toeris na Suid-Afrika is besig om te verander soos wat oorsese lande se inperkings die tradisionele besoekers verhinder om hierheen te reis.
My suster, die vroedvrou
Dit is nie reg dat een vrot appel nou klaarblyklik almal se indrukke oor private vroedvroue beïnvloed nie, skryf Marenet Jordaan.
Deon Meyer verras met Franse bedanking toe hy prys kry
Die spanningsverhaalskrywer Deon Meyer is Dinsdag luid toegejuig toe hy 'n deel van sy bedanking in Frans gedoen het nadat hy die Chevalier des Arts et des Lettres ontvang het.
Die Boer-teater 'blom' hopelik weer in lente
Die Boer-teater in Durbanville, wat in Januarie sy deure weens die uitwerking van die Covid-19-pandemie moes sluit, gaan hopelik weer in September herleef.
Groot tegnologie-kongres gekanselleer oor virus
Deur Reuters 13 Februarie 2020 11:39
Vanjaar se Mobile World Congress (MWC), die grootste samekoms van rolspelers in die telekommunikasiebedryf, is gekanselleer weens vrese oor die koronavirus.
MWC lok jaarliks meer as 100 000 besoekers en duisende maatskappye na Barcelona om die jongste mobiele tegnologie ten toon te stel en te aanskou.
Die GSMA-vereniging, wat die geleentheid organiseer, het Woensdag bevestig die kongres, wat van 24 tot 27 Februarie sou plaasvind, is gekanselleer ondanks die versekering van plaaslike en nasionale gesondheidsamptenare dat dit veilig sou wees.
"Die GSMA het MWC 2020 in Barcelona gekanselleer weens die wêreldwye kommer oor die uitbreking van Covid-19 (wat deur die koronavirus veroorsaak word), asook mense se vrees om te reis en ander omstandighede wat dit vir die GSMA onmoontlik maak om die geleentheid te hou," sê John Hoffman, uitvoerende hoor van GSMA, in 'n verklaring.
Die aankondiging volg op 'n krisisvergadering van GSMA se direksie vroeër die week nadat verskeie groot maatskappye hulle aan die kongres onttrek het.
Dit sluit in Duitsland se Deutsche Telekom, Vodafone, BT en Nokia.
LG, Sony en Amazon het hulle ook al aan die kongres onttrek.
Die Chinese vervaardiger Huawei was een van die enigste groot maatskappye wat nie onttrek het nie.
Vanjaar se Mobile World Congress in Barcelona is gekanselleer. Foto: Reuters
Telefonica, een van Spanje se grootste diensverskaffers, het Woensdagaand in 'n verklaring gesê hy "het begrip vir die GSMA se besluit om die kongres te kanselleer weens die situasie wat deur die nuwe virus veroorsaak is".
Ada Colau, burgemeester van Barcelona, het vroeër gesê sy wil 'n "boodskap van kalmte" bring en die versekering gee dat die stad gereed is om die geleentheid aan te bied.
Plaaslike gesondheidsowerhede het ook aangedui daar is geen rede om die MWC te kanselleer nie.
Die Wêreldgesondheidsorganisasie (WGO) het eweneens 'n beroep op kalmte gedoen in die lig van die situasie met die virus. "Daar is geen bewyse wat daarop dui dat die virus onder gemeenskappe buite China versprei nie. Daarom is daar nie 'n versoek van die WGO dat groot byeenkomste gekanselleer word nie," sê Tarik Jasarevic, woordvoerder van die WGO.
Tim Hoettges, uitvoerende hoof van Deutsche Telekom, het op LinkedIn geskryf dit sal 'n "onverantwoordelike risiko" wees om soveel mense in hierdie tyd byeen te bring.
Die Chinese afvaardiging by MWC was die afgelope paar jaar tussen 5 000 en 6 000 mense, wat die kongres besonder kwesbaar maak vir die virus wat reeds meer as 1 100 mense in China se dood veroorsaak het.